section_heading: Povijest
paragraph_text: Kritičari prosvjeda priznala je kao pozadinske čimbenike prosvjeda realnost nezadovoljstva i društveni bunt, nastali zbog rasta nezaposlenosti i siromaštva. No, kritizirana je instrumentalizacija prosvjeda od strane političkih skupina koje su željele postići ratne ciljeve putem društvenih nemira, zanemarujući pri tome nacionalnu složenost Bosne i Hercegovine. Štoviše, nakon poziva na unitarizaciju države, napada na zgrade županijskih vlada i Predsjedništva BiH, mnogi su prosvjede označili kao pokušaj državnog udara. Povjesničar Ivica Lučić ustvrdio je da su prosvjedi imali "socijalnu podlogu i nacionalnu nadgradnju", a povjesničar Zlatko Hasanbegović naznačio je da je cilj prosvjeda bio "stvaranje psihoze koja bi na novim izborima trebala ustoličiti dvojicu novih bošnjačkih vođa: jednog za crvene Bosance, a drugog za zelene Bošnjake".